קרציות

קַרְצִיות (שם מדעי: Ixodoidea) הן על-משפחה יחידה בסדרה Ixodida שבמחלקת העכבישנים. כל מיני הקרציות הם טפילים חיצוניים הניזונים מדם של יונקים, עופות, זוחלים ודו-חיים כולל האדם. על-משפחת הקרציות נחלקת לשתי משפחות: משפחת הקרצינתיים (Argasidae) שהן קרציות רכות, ומשפחת הקרציתיים (Ixodidae) שהן קרציות קשיחות.
 מאפיינים 
הקרציות מתאפיינות באיבר שנמצא מתחת לפה שלהן ונקרא היפּוֹסטוֹם. איבר זה, המכיל טורי שיניים נטויות לאחור, מאפשר לקרציות להיצמד לעור הפונדקאי. איבר ייחודי נוסף קרוי . האיבר, שמצוי בגב פיסות הרגליים הקדמיות, מורכב משבעה זיפים וקופסית עם פתח צר שמכילה גם כן שבעה זיפים. איבר האלר משמש כאיבר חוש הרגיש ללחות, לטמפרטורה ולחומרים כימיים.

קרציות מתפתחות מביצים ועוברות שלושה גלגולים: זחל, נימפה ובוגר.

קרציות הן גורם משמעותי בהעברת מחלות בין בני אדם ובעלי חיים. הנפוצות שבין המחלות אותן מעבירות הקרציות הן קדחת הקרציות, קדחת הבהרות וקדחת המערות. מתוך כ-800 מינים של קרציות המוכרות כיום, כ-40 עד 65 מינים מהם (מ-10 סוגים שונים) מכילים רעלנים עצביים הגורמים לאילחוש ויש מינים שגורמים לשיתוק קרציות, רובן באוסטרליה.

 מחלות עיקריות המועברות על-ידי קרציות 
קרציות הן טפילים אובליגטורים, שעיקר הנזק שלהן אינו במציצת הדם של הפונדקאי אלא בעיקר בהעברה של טפילים הגורמים למחלות. הטפילים הם סוגים שונים של פרוטוזואה, חיידקים ווירוסים. לעיתים הטפילים מותאמים לבעלי חיים מסוימים, כמו בקר, כלבים ועופות, ולעיתים תוקפים ומעבירים מחלות בין בעלי-חיים ממינים שונים (מחלות זואונוטיות). להלן כמה מחלות המועברות על-ידי קרציות:

 קדחת כתמים ים-תיכונית (Mediterranean Spotted Fever) 
גורם: החיידק ריקציה קונורי (Rickettsia conorii) ריקציה היא חיידק טפיל, הגורם למחלות בבעלי חיים ואדם.

קרצית מעבירה: בעיקר קרצית הכלב החומה (Rhipicephalus sanguineus)

תפוצה בישראל: נפוצה בעיקר באזורי הים התיכון, כולל ישראל, בעיקר בחודשי הקיץ במערות, המשמשות גם ליונקים אחרים כמו עטלפים, מכרסמים וטורפים. מחלה דומה, הנקראת גם היא קדחת המערות, נגרמת מפטריה המועברת באירוסול מהפרשת עטלפים. (לעיתים זהה לקדחת חוזרת אנדמית).

מאפיינים קליניים:

תקופת דגירה של 5–7 ימים לאחר עקיצת הקרצית

"פצע שחור" (eschar) במקום העקיצה – כיב שחור אופייני עם שוליים אדומים, חום גבוה פתאומי (39–40 מעלות), פריחה אופיינית מנוקדת שמתפשטת מהגפיים לכיוון הגוף, כאבי ראש חזקים וכאבי שרירים ומפרקים, חולשה כללית.

מועברת על-ידי קרצית המערות (Ornithodoros tholozan).

 קדחת חוזרת אנדמית (קדחת המערות) 
קדחת חוזרת אנדמית היא מחלת חום שנגרמת על ידי חיידקים בסוג Borrelia במערכת Spirochaete, המועברים על ידי קרציות רכות בסוג Ornithodoros (משפחת Argasidae) במיקומים הגאוגרפיים הבאים: אמריקה הצפונית (קנדה וחלקים מסוימים במערב ארצות הברית), אמריקה הדרומית, אפריקה, אסיה והמזרח התיכון (כולל ישראל), ואירופה. יש להבדיל בין מחלה זו למחלה דומה בשם קדחת חוזרת מגפתית, המועברת לאדם באמצעות כיני גוף, שמיקומה הגאוגרפי הוא באפריקה ובדרום אמריקה. עיקר התחלואה נגרמת על ידי החיידקים מהמינים: Borrelia recurrentis ו-Borrelia persica. מחלה בעלת שם דומה – קדחת המערות – נגרמת על ידי פטריה מסוג היסטופלסמוזיס (Histoplasmosis) ומועברת לאדם במערות מהפרשות של עטלפים.

בישראל מועברת המחלה על ידי הקרצית Ornithodoros tholozani

 קדחת הבהרות – טיפוס הבהרות 
סוגי מחלה המאופיינים בכתמים על העור, חום גבוה ומחלת טיפוס. מחלה מסוכנת העלולה לגרום למוות. נפוצה באפריקה ובמזרח, וגורמת למגפה באוכלוסיות צפופות הנגועות בטפילים כמו פרעושים, כינים וקרציות המעבירים את המחלה במהירות מאדם לאדם.

הגורם: ריקציה (Rickettsia rickettsii).

 מחלת ליים (Lyme Disease) 
מחלת ליים נפוצה באזורי יער ואגמים באמריקה הצפונית וקנדה ומועברת לאדם בעיקר על ידי צבאים המשוטטים בסביבת המגורים. בישראל לא נצפתה. באמריקה הצפונית, בשכונות מגורים הצמודות לכרי מרעה ויערות, תפוצת האיילים גדלה ועמה גם סכנת העברת הקרציות לדשאים וגינות ומהם לאדם.

גורם המחלה:חיידק בורליה בורגדורפרי (Borrelia burgdorferi).

מאפיינים: פריחה אופיינית בצורת מעגל, חום, עייפות, כאבי ראש וכאבי שרירים ומפרקים.

קרצית מעבירה: קרצית הצבי (Ixodes)

 קדחת הכתמים (Rocky Mountain Spotted Fever) 
גורם: חיידק ממשפחת הריקציה. ישנם זנים שונים של קדחת הנקודות (Spotted Fever) 

מאפיינים: חום גבוה, כאבי ראש חזקים, פריחה אופיינית, המקנה למחלה את שמה ומכאובים שריריים

קרצית מעבירה: קרצית הכלב האמריקאית (Dermacentor)

 אנפלסמוזיס (Anaplasmosis) 
קדחת האנאפלסמה פוגעת בעיקר בבקר וגורמת לנזק כלכלי בענף גידול הבקר בארץ ובארצות חמות באפריקה ואסיה. נפוצה בשדות המרעה ומועברת מצאן וחיות בר. לעיתים נדירות פוגעת באדם.

גורם: טפיל חד תאי אנפלסמה פגוציטופילום (Anaplasma phagocytophilum) קרוב משפחה לגורם הקדחת באדם.

מאפיינים: באדם: חום, כאבי ראש, כאבי שרירים, צמרמורות ותופעות דמויות שפעת. בבקר: חום גבוה איבוד משקל, ופגיעה במערכת העצבים.

קרצית מעבירה: קרצית הצבי (Ixodes)

 קדחת באבזיוזיס (Babesiosis) – קדחת שחור השתן בבקר 
בדומה לאנאפלסמה, קדחת שחור השתן בבקר היא מחלה נפוצה באסיה ואפריקה ומועברת על ידי הקרציות במרעה בעיקר בצאן ובקר. נדירה באדם.

גורם: טפיל חד תאי מסוג באבזיה (Babesia)

מאפיינים: חום, עייפות, אנמיה המוליטית, צהבת.

קרצית מעבירה: קרצית הצבי (Ixodes)

 ארליכיוזיס (Ehrlichiosis) 
מחלתה הארליכיה נפוצה בעיקר בכלבים, הנדבקים מקרציות הנפוצות בקיץ בשדות. התפתחות המחלה איטית וקשה לזיהוי, אבל עשויה להיות קטלנית. נדירה באדם.

גורם: חיידק ארליכיה (Ehrlichia).

מאפיינים: חום, כאבי ראש, כאבי שרירים, בחילות, ירידה בספירת טסיות דם, דימומים. בשלביה המתקדמים מסכנת את חיי הכלב.

קרצית מעבירה: קרצית הכלב המשובצת (Amblyomma americanum).

 קדחת מערכת העצבים המרכזית המועברת על ידי קרציות (Tick-Borne Encephalitis – TBE) 
גורם: נגיף ממשפחת פלאוויווירידה.

מאפיינים: דלקת מוח, דלקת קרום המוח, חום גבוה, כאבי ראש חזקים, עשויה לגרום לנזק מוחי.

נפוצה באירופה ואסיה.

קרצית מעבירה: קרציות מסוג Ixodes

 טולרמיה (Tularemia) 
גורם: טולרמיה נגרמת על ידי החיידק פרנצ'יסלה טולרנסיס (Francisella tularensis). החיידק עובר גם על ידי זיהום באוויר או במזון ונחשב למסוכן, בעיקר כתוצאה משאיפה. קרציות ופרוקי-רגליים אחרים עשויים להעביר את המחלה.

מאפיינים: כיב במקום העקיצה, בלוטות לימפה מוגדלות, חום גבוה. במקרה של שאיפה, דלקת ריאות ופגיעה בכליות.

קרצית מעבירה: מספר סוגי קרציות (, ).

ראו גם
 קרצית המערות
 דלקת מוח מקרציות
 קדחת קרציות כלבית

קישורים חיצוניים



הערות שוליים

*
קטגוריה:טקסונים שתוארו בידי ויליאם אלפורד ליץ'
קטגוריה:בעלי חיים שתוארו ב-1815
קטגוריה:מחלות המועברות על ידי קרציות
קטגוריה:טפילים
קטגוריה:טפילים לפי קבוצה